# Λουιζιάνα

|  |
| --- |
| **Πολιτεία της Λουιζιάνας** |
|

|  |  |
| --- | --- |
|  |  |
| Σημαία | Σφραγίδα |

 |
| Άλλα ονόματα: *{{{Άλλα ονόματα}}}* |
| Συνθήματα: *Union, Justice and Confidence Union, justice, et confiance (γαλλικά) Lunyon, Jistis, é Konfyans (κρεολικά της Λουιζιάνας) (Στα αστέρια μέσα από δυσκολίες)* |
|  |
| **Επίσημες γλώσσες** | Καμία |
| **Πρωτεύουσα** | Μπατόν Ρουζ |
| **Μεγαλύτερη πόλη** | Νέα Ορλεάνη |
| **Μεγαλύτερη μητροπολιτική περιοχή** | Ευρύτερη Νέα Ορλεάνη |
| **Έκταση** | Κατατάσσεται 31η στις ΗΠΑ |
|  - Σύνολο | 135.659 km2 |
|  - Πλάτος | 130 km |
|  - Μήκος | 379 km |
|  - % νερό | 15 |
|  - Γεωγραφικό Πλάτος | 28° 56′ N με 33° 01′ N |
|  - Γεωγραφικό Μήκος | 88° 49′ W με 94° 03′ W |
| **Πληθυσμός** | Κατατάσσεται 25η στις Ηνωμένες Πολιτείες |
|  - Σύνολο | 4.682.633 (εκτίμηση 2022) |
| - Πυκνότητα | 34,51 κατ./km2 Κατατάσσεται 24η στις ΗΠΑ |
|  - Διάμεσο εισόδημα | 49.973$ (48η) |
| **Υψόμετρο** |   |
|  - Υψηλότερο σημείο | Όρος Ντρίσκιλ 163 m |
|  - Μέσο | 30 m |
|  - Χαμηλότερο σημείο | Νέα Ορλεάνη (-2,5 μ.) m |
| **Είσοδος στην Ένωση** | 30 Απριλίου 1812 (18η) |
| **Κυβερνήτης** | Τζεφ Λάντρι (Ρ) |
| **Αντικυβερνήτης** | Μπίλι Νούνγκερσεν (Ρ) |
| **Νομοθετικό Σώμα** | Νομοθετικό Σώμα της Λουιζιάνας |
|  - Βουλή των Αντιπροσώπων (ΗΠΑ) | Γερουσία |
|  - Γερουσία (ΗΠΑ) | Βουλή των Αντιπροσώπων |
| **Γερουσιαστές των ΗΠΑ** | Μπιλ Κάσιντι (Ρ) Τζον Νίλι Κένεντι (Ρ) |
| **Αντιπροσωπεία στη Βουλή των ΗΠΑ**  | 4 Ρεπουμπλικανοί, 2 Δημοκρατικοί (κατάλογος) |
| **Ζώνη ώρας** | UTC-6/-5 |
| **Συντομεύσεις** |  US-LA |
| **Ιστοσελίδα** | www.louisiana.gov |

Η **Πολιτεία της Λουιζιάνας** (αγγλικά: *State of Louisiana*‎‎, γαλλικά: *État de Louisiane*‎‎) είναι πολιτεία των νότιων ΗΠΑ. Έχει έκταση 135.659 τ.χλμ. και πληθυσμό 4.597.740 κατοίκους (εκτίμηση 2024). Η πρωτεύουσα της είναι το Μπατόν Ρουζ και μεγαλύτερη πόλη η Νέα Ορλεάνη.

## Ετυμολογία

Η Λουιζιάνα πήρε το όνομά της από τον Λουδοβίκο XIV, ο οποίος ήταν βασιλιάς της Γαλλίας από το 1643 έως το 1715. Η κατάληξη –ana (ή –ane) είναι μια λατινική κατάληξη που μπορεί να αναφέρεται σε «πληροφορίες που σχετίζονται με ένα συγκεκριμένο άτομο, θέμα ή τόπο». Έτσι, σε γενικές γραμμές, Louis + ana μεταφέρει την έννοια «σχετικό με τον Λουδοβίκο».

## Περιγραφή

Η Λουιζιάνα είναι η μόνη πολιτεία, που διαιρείται σε «ενορίες», οι οποίες είναι τοπικές κυβερνήσεις ισοδύναμες με κομητείες. Η μεγαλύτερη ενορία πληθυσμιακά είναι η *Ενορία Τζέφερσον*, και η μεγαλύτερη σε έκταση είναι η *Ενορία Κάμερον*.

Η Λουιζιάνα διατηρεί ψήγματα πολυπολιτισμικής και πολυγλωσσικής κληρονομιάς που είναι μοναδικά στις ΗΠΑ, καθώς ιστορικά έχει δεχθεί επιρροές από τον πολιτισμό της Γαλλίας, της Ισπανίας αλλά και της Αφρικής. Πριν γίνει αμερικανική πολιτεία στις αρχές του 19ου αιώνα είχε υπάρξει ισπανική και γαλλική αποικία. Επιπλέον τον 18ο αιώνα υπήρξε μεγάλη εισροή Αφρικανών, ιδίως από τη Δυτική Αφρική. Η συγκέντρωση των πληθυσμών τους ήταν μεγάλη με αποτέλεσμα τη διατήρηση στοιχείων του πολιτισμού τους.

Η πολιτεία πήρε το όνομά της από τον βασιλιά της Γαλλίας Λουδοβίκο ΙΔ΄ (στα γαλλικά *Λουί*). Όταν οι Γάλλοι αποίκισαν την περιοχή την ονόμασαν *La Louisiane*, που σημαίνει «Γη του Λουδοβίκου» και η οποία είχε κατά πολύ μεγαλύτερη έκταση από τη σύγχρονη περιοχή καταλαμβάνοντας το μεγαλύτερο τμήμα των κεντρικών ΗΠΑ. Η περιοχή αυτή παραχώρηθηκε με τη συνθήκη του Φονταινεμπλώ (1762) στην Ισπανία, κατόπιν επέστρεψε στη Γαλλία το 1800, και μετέπειτα οι ΗΠΑ αγόρασαν την περιοχή από τους Γάλλους το 1803 κατά την αγορά της Λουιζιάνας.

## Πανεπιστήμια

Ιδιαίτερου κύρους Πανεπιστήμια της πολιτείας της Λουιζιάνας είναι το Πολιτειακό Πανεπιστήμιο της Λουιζιάνα (Louisiana State University), to Louisiana Tech University και το University of New Orleans, και τα τρία κρατικά, στα οποία η εισαγωγή αλλοδαπών φοιτητών κρίνεται σχετικά δύσκολη. Και τα τρία χορηγούν Bachelor's, Master και Διδακτορικό Δίπλωμα. Επίσης όλα παρέχουν φοιτητικό ξενώνα και εστιατόριο.

## Πολιτική

Η Λουιζιάνα είναι γενικά μια συντηρητική πολιτεία, που ψηφίζει τις περισσότερες φορές Ρεπουμπλικανούς.

Οι βόρειες, οι δυτικές και πολλές νοτιοανατολικές περιοχές της Λουζιάνας, θεωρούνται ιδιαίτερα συντηρητικές και Ρεπουμπλικανικές. Αντίθετα οι δύο μεγάλες πόλεις της Λουιζιάνας, η Νέα Ορλεάνη, θεωρείται πολύ φιλελεύθερη και Δημοκρατική, και το Μπατόν Ρουζ, που είναι πιο μετριοπαθές, αλλά επίσης αρκετά Δημοκρατικό.

Ο Δημοκρατικός Τζον Μπελ Έντουαρντς, εξελέγη 56ος Κυβερνήτης της Λουιζιάνας, στις εκλογές που διεξήχθησαν στις 21 Νοεμβρίου 2015, λαμβάνοντας ποσοστό 56,1% έναντι 43,9% για τον Ρεπουμπλικανό Ντέιβιντ Βίτερ. Ο Μπελ Έντουαρντς ορκίστηκε στις 11 Ιανουαρίου 2016. Επανεξελέγη το 2019.

## Παραπομπές

## Πηγές

* Το λήμμα «Louisiana» στην *Catholic Encyclopedia*, Robert Appleton Company, Νέα Υόρκη 1913

## Εξωτερικοί σύνδεσμοι

* Λουιζιάνα στο Curlie